
ПРОТОКОЛ № 55
от 28.07.2026 година

Р Е Ш Е Н И Е  № 810
Относно: Приемане Годишен финансов отчет за 2025 година и Информация за финансово – икономическите резултати за 2025 г. на „Център за кожно – венерически заболявания - Враца” ЕООД
ОБЩИНСКИ СЪВЕТ

На основание чл.21, ал.2 от ЗМСМА, чл.137, ал.1 от ТЗ, чл.10, ал.1, т.3 от Наредбата за реда за упражняване на правата на собственост на Община Враца в търговските дружества и при мотиви, подробно изложени в предложението

РЕШИ:

1. Приема Годишен финансов отчет за 2025 год. на „Център за кожно – венерически заболявания - Враца” ЕООД.
2. Приема Информация за финансово - икономическите  резултати за 2025 г. на „Център за кожно – венерически заболявания  - Враца” ЕООД.
3. Възлага на Управителя да предприеме необходимите действия по обявяване на Годишния финансов отчет за 2025 година, съгласно предвидения в закона ред.
4. Нe освобождава от отговорност Управителя на „Център за кожно – венерически заболявания  - Враца” ЕООД.

Приложение: Информация за финансово – икономическите резултати на „Център за кожно – венерически заболявания - Враца” ЕООД.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 28: Адр.Тодоров, В.Врачовски, В.Янков, В.Георгиев, Вл.Христов, Вл.Миленков, Д.Димитров, Д.Пеев, Е.Илиева, Ив.Иванов, Иво Ралчовски, Иво Иванов, Ир.Иванова, К.Кунгалов, М.Симеонова, М.Стойчевски, М.Ангелов, М.Калистратов, Н.Василев, Н.Велчовска, Н.Дакева, Р.Петков, С.Александрова, Ст.Попов, Ст.Стаменов, Т.Петров, Хр.Найденов и Цв.Николаева.

ПРОТИВ – 0

ВЪЗДЪРЖАЛИ СЕ – 1: Б.Банчев.
ПРОЕКТЪТ ЗА РЕШЕНИЕ СЕ ПРИЕМА
д-р владимир христов

Председател на Общински съвет – Враца

Вярно с оригинала

Нина Спасова

Гл.експерт за работа с общинските съветници

Приложение

И Н Ф О Р М А Ц И Я

за финансово - икономическите  резултати на „Център за кожно-венерически заболявания – Враца”  ЕООД /ЦКВЗ/ за 2025 г. -  лечебно заведение –търговско дружество със 100% общинско участие 

През 2010 година ОДКВЗС ЕООД е преобразуван в „Център за кожно-венерически заболявания”. |

Предмет на дейност – активно издирване, диагностициране, лечение, периодично наблюдение и рехабилитация на болни с кожни и венерически заболявания. Дейността на дружеството се осъществява в следните структури: консултативно-диагностичен блок, отделение по кожно-венерически заболявания, аптека и административно-стопански блок. Разполага с 10 легла.

	№

по ред
	Показател
	Отчет

2025 г.

х.лв.
	Отчет

2024 г.

х.лв.

	1.
	Приходи от дейност
	634
	567

	2.
	Разходи за дейност 
	657
	563

	3.
	Финансов резултат 
	-23
	4

	4.
	Налични парични средства
	35
	61

	5.
	Краткосрочни вземания
	87
	72

	6.
	Краткосрочни задължения
	6
	6

	7.
	Начислени ФРЗ и социални осигуровки
	528
	439



Размера на задълженията е същия, като тези от края на 2024 година, докато размера на вземанията е увеличен 15 х.лв., което може да се дължи на моментно състояние – реализирани и неплатени вземания в края на годината.

 Наличните парични средства и вземания обезпечават напълно погасяването на задълженията. 
Приходите от дейността са в размер на 634 х. лв., като 77% от тях са приходи от финансиране от РЗОК /488 х. лв./,  от услуги -   88 х. лв., други приходи – 58 х.   /от хуманитарна помощ, финансиране от Агенция по заетостта и от Министерство на здравеопазването, както и от обезщетения за ползвани помещения/.

През 2025 година приходите са  увеличени в сравнение с предходната година с 67 х.лв., като това се дължи както на по-голям дял на приходите от РЗОК  /по-голям обем извършени дейности и увеличени цени на клиничните пътеки/, така и на увеличения размер на другите приходи.

Разходите са с 94 х. лв. повече, в сравнение с разходите през 2024 година.

Разходите за дейност за 2025 г. са  657 х. лв., в т.ч.:

разходи за материали и медикаменти-        24

разходи за външни услуги                            81

разходи за амортизация                                17 

разходи за възнаграждения                        448 

разходи за осигуровки                                  80 
други разходи                                                  6

финансови разходи



   1   

Увеличението на разходите се дължи основно на увеличението на разходите за работна заплата и осигурителни вноски /с 89 х. лв./.

Дружеството приключва с финансов резултат – загуба в размер на 23 х. лв. Предходната година е приключена с печалба в размер на 4 х. лв. 

	 
№

по ред
	Натурални, стойностни и медицински показатели
	Отчет

2025 г.
	Отчет

2024 г.

	1.
	Отчетна средна месечна брутна работна заплата
	1954
	1 829

	2.
	Средна численост на персонала
	14
	14

	    3.
	Брой леглодни
	3 317
	3 251

	4.
	Използваемост на болничните легла в %
	90.88
	89.07

	5.
	Средна продължителност на престоя
	6.54
	6.98

	6.
	Оборот на едно болнично легло
	50.70
	46.60

	7.
	Стойност на един преминал болен
	1 296.00
	1 143.00


 

В изготвения доклад за дейността на дружеството през 2025 година са изложени подробни данни за материално-техническата база и медицинско оборудване на дружеството, анализ на дейността от болнична и извънболнична  помощ по видове , както и основни медицински показатели, характеризиращи дейността на дружеството през годината. Като причина за финансовия резултат е посочен по-бързия темп на нарастване на разходите, в сравнение с приходите през 2025 година, както и инфлационните процеси в страната и намаляване на потребителската такса за пролежани дни.
Годишният финансов отчет за 2025 година не е заверен от дипломиран експерт – счетоводител, не подлежи на задължителна заверка, съгласно изискванията на Закона за счетоводство.

Публикувано на: 31.07.2026 г.�Влиза в сила на 28.07.2026 г.

